***Župa Presvetog Srca Isusova***

**Palmotićeva 31, Zagreb**

**ŽUPNI LISTIĆ broj 323**

13. lipnja 2021.

 **11. NEDJELJA KROZ GODINU**

**Evanđelje:** Mk 4, 26-34 *Manje od svega sjemenja na zemlji postane veće od svega bilja.*

U ono vrijeme: Isus govoraše mnoštvu: „Kraljevstvo je Božje kao kad čovjek baci sjeme u zemlju. Spavao on ili bdio, noću i danju sjeme klija i raste – sam ne zna kako; zemlja sama od sebe donosi plod: najprije stabljiku, onda klas i napokon puno zrnja na klasu. A čim plod dopusti, brže se on laća srpa jer eto žetve.“

I govoraše: „Kako da prispodobimo kraljevstvo nebesko ili u kojoj da ga prispodobi iznesemo? Kao kad se gorušičino zrno posije u zemlju. Manje od svega sjemenja na zemlji, jednoć posijano, naraste i postane veće od svega povrća pa potjera velike grane te se pod sjenom njegovom gnijezde ptice nebeske.“

Mnogim takvim prispodobama navješćivaše im Riječ, kako već mogahu slušati. Bez prispodobe im ne govoraše, a nasamo bi svojim učenicima sve razjašnjavao.

**Komentar**

Božja Riječ koju je Krist posijao a Crkva nastavlja sijati ne ostaje bez djelovanja. Ona preobražava svijet, iako ne brzinom i načinom kojim bismo mi očekivali i željeli. Tko ne promatra povijest samo marksističkim mjerilima, ne može nijekati pozitivan utjecaj kršćanstva na čovječanstvo. Mnogo toga za što se danas “bore” crkveni protivnici ima kršćanske korijene. Sjeme i dalje raste i donosi plodove. Bog svakome od nas daje vrijeme rasta i sazrijevanja a sve je usmjereno na vrijeme žetve za vječnost. Od neznatnog sjemena gorušice, naraste stablo pod kojim se ptice gnijezde. Od skromnog početka Isusovog propovijedanja izrasla je univerzalna Crkva, koja svojim granama pruža mjesto za dom svakom čovjeku.

Vjerujemo je da i naš župni listić doprinosio da sjeme Božje Riječi raste i razvija se.

|  |
| --- |
| **OBAVIJESTI** |

Raspored sv. misa preko tjedna: 6; 7; 9; 12; 17 i 18.30 sati. Ispovijed uz sv. mise.

Od sljedeće nedjelje neće biti više sv. mise nedjeljom u 16 sati (današnji nedjelja zadnji put).

Sutra (ponedjeljak) u 20 sati molimo zadnju krunicu za obitelji i prestanak pandemije prije ljetne stanke. Naša okupljanja kod Majke Božje od Kamenitih vrata nastavit ćemo u ponedjeljak 13. rujna, dan nakon Imena Marijina.

Zahvaljujemo Seadu na dugogodišnjoj suradnji. Kao što je i sam naznačio i mi vjerujemo da će ga do jeseni Duh nadahnuti za novi način suradnje. Hvala Dariu, p. Nagyu i ostalima koji su povremeno davali svoj doprinos našem listiću. Hvala čitateljima. Svima blagoslovljeno, mirno i odmorno ljeto. Na jesen odmoreni s novim snagama nastavljamo dalje.

Tijekom srpnja i kolovoza nedjeljom je bila misa i u 20.30. No, konačni raspored će na vrijeme slijediti.

|  |
| --- |
| **MANJE JE VIŠE (LAIČKA KOLUMNICA [280])** |

**Sjeme i plodovi**

 Početak ovonedjeljne evanđeoske perikope (Mk 4, 26-34) *(ne)slučajno* nadahnjuje ovo laičko promišljanje. Isus mnoštvu govori u prispodobama: ...*Kraljevstvo je Božje kao kad čovjek baci sjeme u zemlju. Spavao on ili bdio, noću i danju sjeme klija i raste – sam ne zna kako; zemlja sama od sebe donosi plod; najprije stabljiku, onda klas i napokon puno zrnja na klasu. A čim plod dopusti, brže se on laća srpa, jer eto žetve.*

Na kraju smo školske godine. Tijekom *sedam* godina za *župni listić* sam ispredao tekstove kojima sam uvelike slijedio tijek liturgijske godine. Biolozi kažu da se u sedmogodišnjem razdoblju *obnove* sve stanice ljudskog organizma. S vama koji se udubljujete u moje pisanje dijelio sam ono najbolje do čega bih uzmogao duhovno doprijeti, osluškujući *Božju Riječ*, a nastojao sam također *popratiti* zbivanja kroz koja smo prolazili kako kao duhovna zajednica tako i kao društvo u cjelini.

Kako se spisateljski ne bih ponavljao, okončavam ovaj niz kolumnica u nadi da će me Duh Sveti nadahnuti novim načinom laičkog promišljanja. Duboku *zahvalnost* izričem čitateljstvu i svima koji su omogućili redovito izlaženje ovih tekstova.

Uporno sam, pišući ove esejističke sastavke, molio dragog Boga da mi u hrvatskoj poeziji pomogne otkriti stihove kojima ću podzidati svoja zapažanja. Bilo je tako i danas. Iznovice sam iskusio da *nema* slučaja. Početak pjesme *Ribar* nedovoljno zapažena hrvatskog (međimurskog!) pjesnika **Vinka Kosa** (1914-1945) ponajljepše zaokružuje moje misli:

*Razbi koru i uroni u dubinu, / probi vanjsko i zađi u sredinu. / Nije ovo, zemljo, tvoje pravo lice, / sjeme je unutra, napolju su klice. / Nema zime ni starosti, boli niti jada, / nema mržnje. Izvan ovog kruga vječno dobro vlada. / Svaka rana ima lijeka, za sve gladne ima hljeba, / samo srca, srca, srca mnogo treba.*

Svemogi Isukrste! Blagoslovi i usmjeruj neproračunato djelovanje čestitih poslenika u tvome vinogradu.

Sead Ivan Muhamedagić

|  |
| --- |
| KROZ OVAJ TJEDAN SE SPOMINJEMO |

13.6.  11. Nedjelja kroz godinu. Antun Padovanski, crkveni naučitelj – Marijana Biernacka mučenica

14.6. ponedjeljak: Elizej prorok – Valerije i Rufin mučenici – Anastazije – Feliks i Digna, mučenici

15.6. utorak: Amos prorok – Vid mučenik – Bernard iz Mentone

16.6. srijeda: Kviriko i Julita mučenici – Aureo, Justina i dr. muč. – Maria Tereza Scherer dj.

17.6. četvrtak: Nikandar muč. – Marcijan muč. – Petar Dja muč. – Tereza Portugalska, kraljica Kastilje, cistercistikinja

18.6. petak: Marcelijan i Marko muč. – Ozana Andreasi, redovnica – Leoncije iz Tripolija, muč.

19.6.  subota: Romuald opat – Toma Woodhouse muč. – Remigije muč. – Modesto Andlauer, muč.

20.6. 12. Nedjelja kroz godinu. Dermicije b. i muč. – Margareta Ball muč. – Franjo Pacheco i dr. muč.,

**Blažena Marijana Biernacka, mučenica,** Poljska, 1888. – 1943. g.

Rimski Martirologij: U gradu Naumowicze kod Grodna u Poljskoj, spomen na blaženu Marijanu Biernacku, majku obitelji i mučenicu. Marijana je bila udovica koja je rođena kao pravoslavka, a potom je prešla na katolicizam u dobi od 17 godina. Za vrijeme rata, pod okupacijom, spontano se predala njemačkim vojnicima da nju strijeljaju umjesto njezine trudne snahe. Ubijena je na licu mjesta i tako je zadobila slavu mučeništva. Uz ovu gestu ljubavi Marijana je u pedeset i petoj godini spasila dva života od ratnog divljaštva. Ona je jedna od 108 poljskih mučenika nacizma koje je papa Ivan Pavao II. proglasio blaženima 1999. g.

11 NEDJELJA KROZ GODINU 13. LIPNJA 2021.

|  |  |
| --- | --- |
| SVETE MISE |  I S P O V I J E D A N J E |
| VRIJEME | MISNIK | VRIJEME ISPOVIJEDANJA | ISPOVIJEDI U DVORANI 1 | DVORANA 2 |
| 7:00 | P. VLAH | 7:00 – 8:30 | P. SABOLIĆ |  |
| 8:00 | P. KOČIŠ |  |  |  |
| 9:30 | P. MATIĆ | 9:30 – 11:00 | ŠTANFEL | RUBINIĆ |
| 11:00 | P. MIŠIĆ | 11:00 – 12:30 | P. ROŽMARIĆ | P. VLAH |
| 12:15 | P. NODILO |  |  |  |
|  |  |  |  |  |
| 16:00 | P. ŠTANFEL | 16:30 – 18:00 | P. ROGINA | P. ROŽMARIĆ |
| 17:00 | P. SABOLIĆ |  |  |  |
| 19:00 | P. BILIĆ | 18:30 – 20:00 | P. MATIĆ | P. RUBINIĆ |

MISE I ISPOVIJEDANJE U TJEDNU OD 14. DO 19. LIPNJA – SVAKI DAN

|  |  |
| --- | --- |
| SVETE MISE |  I S P O V I J E D D V O R A N A 1 |
| SAT | MISNIK | SAT ISP. | PONEDJELJAK | UTORAK | SRIJEDA | ČETVRTAK | PETAK | SUBOTA |
| 6:00 | P. MATIĆ | 6:30 – 8 | P. VLAH | P. VLAH | P. VLAH | P. VLAH | P. VLAH | P. VLAH |
| 7:00 | P. MIŠIĆ |  |  |  |  |  |  |  |
| 8:00 | P. ROŽMARIĆ | 8 – 9:30 | P. SABOLIĆ | P. ŠTANFEL | P. ŠTANFEL | P. SABOLIĆ | P. SABOLIĆ | P. SABOLIĆ |
| 9:00 | P. NODILO |  |  |  |  |  |  |  |
| 12:00 | P. VLAH | 11:30–13 | P. ROGINA | P. ROGINA | P. ROGINA | P. ROGINA | P. ROGINA | P. BALATINAC |
|  |  |  |  |  |  |  |  |  |
|  |  |  |  |  |  |  |  |  |
| 17:00 | P. BILIĆ | 17–18:30 | P. ŠTANFEL | P.ROŽMARIĆ | P.ROŽMARIĆ | P. ŠTANFEL | P. ŠTANFEL | P. ŠESTAK |
| 18:30 | P. SABOLIĆ | 18:30–20 | P. RUBINIĆ | P. RUBINIĆ | P. RUBINIĆ | P. RUBINIĆ | P. RUBINIĆ | P. RUBINIĆ |

Želite li da i drugi župljani, znanci ili prijatelji župni listić primaju e-poštom? Predložite im da pošalju e-poštu s naslovom „Želim ŽL e-poštom“ na info@ok-merz.hr Ako ne želite primati župni listić učinite to na istu e-adresu.

Izdaje župa Presvetog Srca Isusova, Palmotićeva 31, Zagreb

tel. 480 30 50, zupalma@email.t-com.hr

Godina: VIII. <http://www.zupa-presvetog-srca-isusova.hr/>